KUNNIAN KUNINKAAN SEURAKUNTA, JERUSALEM
Shalom veljet ja sisaret! Siunaan teitä Jeshuan nimessä.
Puhun tänään siitä, -
miten reagoimme pelotteluihin ja vaikeuksiin.
Katsotaan Daavidin psalmi 27.
Luetaan koko psalmi yhdessä.
"Daavidin virsi.
Herra on minun valkeuteni ja autuuteni: ketä minä pelkään!
Herra on minun elämäni turva: ketä minä vapisen!
Kun pahat käyvät minun kimppuuni, syömään minun lihaani, -
niin he, minun ahdistajani ja vihamieheni, kompastuvat ja kaatuvat.
Vaikka sotajoukko asettuisi minua vastaan, ei minun sydämeni pelkäisi; -
vaikka sota nousisi minua vastaan, siinäkin minä olisin turvassa."
Kuningas Daavid puhuu kaikenlaisista vaikeuksista, -
peloista ja hyökkäyksistä.
Hän sanoo, ettei hän pelkää niitä.
Pelkoa on kahdenlaista.
Tai ehkä kolmenlaista tai enemmänkin.
Ensimmäinen on Herran pelko.
Sitä voidaan sanoa myös Jumalan peloksi, tai Pyhän peloksi.
Se on täysin erilaista kuin saatanan pelko, -
tai inhimillinen pelko.
Pyhän pelko saa meidät kunnioittamaan Herraa.
Sen ansioista tiedämme, kuka Hän on.
Herran pelko on viisauden alku.
Herran pelon saa Jeshua Messiaan kautta.
Palataan myöhemmin psalmiin 27.
Katsotaan Jesajan luku 11.
Se on mielenkiintoinen.
Tässä puhutaan tietysti Jeshuasta.
Jesajahan on läpikotaisin messiaaninen.
Hän puhuu paljon Messiaasta ja Israelin lunastuksesta.
Katsotaan mitä hän sanoo Jeshuasta.
Jes. 11 puhuu Iisain kannosta versovasta vesasta, eli Messiaasta.
Jes. 11:1 -
"Mutta Iisain kannosta puhkeaa virpi, ja vesa versoo hänen juuristansa.
Ja hänen päällänsä lepää Herran Henki, -
viisauden ja ymmärryksen henki, neuvon ja voiman henki, -
tiedon ja Herran pelon henki.
Hän halajaa Herran pelkoa; -
ei hän tuomitse silmän näöltä eikä jaa oikeutta korvan kuulolta, -
vaan tuomitsee vaivaiset vanhurskaasti -
ja jakaa oikein oikeutta maan nöyrille; -
suunsa sauvalla hän lyö maata, -
surmaa jumalattomat huultensa henkäyksellä.
Vanhurskaus on hänen kupeittensa vyö ja totuus hänen lanteittensa side."
Jesaja sanoo, -
että Jeshua Messiaalla on tiedon ja Herran pelon henki.
Tämä on tärkeä ymmärtää.
Jos Herran pelko oli tärkeää Jeshualle, -
miten tärkeää se onkaan meille!
Raamattu sanoo, että Jumala antaa pitkän iän niille, -
jotka pelkäävät Herraa.
Herran enkelit ympäröivät niitä, jotka pelkäävät Herraa.
Herran pelko on uskoa Jumalan Sanaan, -
ja nöyryyttä kuningasten Kuninkaan ja herrain Herran edessä.
Miten reagoimme, kun kuulemme vaikeuksista?
Jos meillä on Herran pelko ja nöyryys Jumalan edessä, -
sanomme vain Herran edessä: "Isä, sinä olet kaikkivoipa."
Emme pelkää mitään emmekä ketään.
Emme pelkää sitä, miten maksamme laskut, -
miten selviämme ensi viikosta tai kuukaudesta, -
tai miten maksamme vuokran ja ruokalaskut.
Usein huolestumme, jos lääkäri epäilee jotain.
Pelkäämme jo, kun mitään ei vielä edes tiedetä.
Veljet ja sisaret, -
Daavid sanoo psalmissa 27, ettei hän pelännyt, -
vaikka hän joutui vaikeisiin olosuhteisiin, -
kun kuningas Saul vainosi häntä.
Tämä täytyy muistaa.
Paavali siteerasi Daavidin sanoja: -
"Minä uskon, sentähden minä puhun."
Meille tapahtuu niin kuin puhumme.
Emme voi puhua sitä, mikä ei ole sydämessämme.
Puhumme sitä, mitä sydämessämme on.
Siksi sydän pitää täyttää Herran pelolla ja Jumalan Sanalla.
Sydän pitää täyttää sillä, -
mitä Jumala sanoo, eikä sillä, mitä saatana tyrkyttää.
Kaikki on peräisin sydämestä.
Jos se on täynnä Jumalan Sanaa, emme pelkää.
Saatana yrittää pelotella meitä.
Hän vie meidät tilanteeseen, jossa olemme neuvottomia.
Pelko on saatanan henki.
Jos reagoimme siihen henkeen, lamaannumme hengellisesti.
Silloin emme pysty mihinkään.
Saatanan voi kuitenkin vaientaa.
Raamattu kertoo, miten sen voi tehdä.
Ps. 8:1-2 -
"...Herra, meidän Herramme, -
kuinka korkea onkaan sinun nimesi kaikessa maassa, -
sinun, joka olet asettanut valtasuuruutesi taivaitten ylitse!
Lasten ja imeväisten suusta sinä perustit voiman vastustajaisi tähden, -
että kukistaisit vihollisen ja kostonhimoisen."
Me olemme Jumalan lapsia.
Kun kohtaamme vastoinkäymisiä, meidän täytyy avata suumme, -
kuten on kirjoitettu: "Avaa suusi, niin minä sen täytän."
Avaamme suumme ja ylistämme kuningasten Kuningasta, -
Jumalan Poikaa, Jeshua Messiasta.
Meidän ei tarvitse pelätä, -
sillä Jumala ei ole antanut meille pelkuruuden henkeä.
Katsotaan, mitä Paavali opettaa 2. Tim. 1:7:ssä.
"Sillä Jumala ei ole antanut meille pelkuruuden henkeä, -
vaan voiman ja rakkauden ja raittiuden hengen."
Jumala ei pelottele meitä.
Jumala ei lähetä vaikeuksia saadakseen meidät suunniltaan.
Jumala ei pelottele ihmisiä, ei varsinkaan lapsiaan.
Ei Jumala pelasta meitä -
antaakseen meidät saatanan kiusattaviksi.
On selvää, että se on saatanan työtä.
Saatana on lähettänyt maailmaan kaksi vahvaa henkeä -
Messiaan ruumista ja Jumalan lapsia vastaan.
Ne ovat valhe ja pelko.
Jeshua sanoi, että saatana ei pysy totuudessa, ja hän on valheen isä.
Toiseksi saatana tuo pelkoa ihmisten keskelle -
vaientaakseen meidät.
Mehän olemme suuri vaara saatanalle.
Puhumme Jumalan rakkaudesta, -
Jeshuan armosta ja Pyhän Hengen voimasta.
Julistamme kuninkaankunnan evankeliumia.
Siksi saatana pelkää meitä.
Hän pelottelee meitä, koska silloin keskitymme pelkoomme, -
emmekä siihen, mihin Jumala haluaisi meidän keskittyvän.
Jumala on valkeuksien Isä, jolta tulee jokainen hyvä lahja.
Jos elämässänne on jokin pelon valtaama alue, -
se on peräisin saatanasta.
Ette kuitenkaan pysty karkottamaan saatanaa, -
ennen kuin nöyrrytte Jumalan edessä ja sanotte: -
"Isä, hylkään kaiken, mikä ei ole sinusta, -
ja otan sydämeeni Herran pelon.
Kiitän sinua, Isä. Anna anteeksi syntini.
Pese minut Jeshuan verellä ja Jumalan Sanalla."
Silloin olette vahvoja ja pystytte karkottamaan saatanan henget.
Toistakaa perässäni 2. Tim. 1:7: -
"Sillä Jumala ei ole antanut meille pelkuruuden henkeä, -
vaan voiman ja rakkauden ja raittiuden hengen."
"Raittiuden henki" tarkoittaa -
Pyhän Hengen ja Jumalan Sanan siunaamaa mieltä.
Silloin ei tee asioita umpimähkään, vaan määrätietoisesti harkiten.
Silloin ei säiky eikä horju.
Peloissaan ihmiset tekevät hölmöyksiä.
Ymmärtäkää tämä, veljet ja sisaret: -
Jumala on antanut meille pelkoa vastaan voiman hengen, -
rakkauden hengen, jolla saatanan teot voi murtaa.
Kun kuulemme jotain pelottavaa, muistamme, että Isä rakastaa meitä.
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Pelko haluaa tuhota meidät, mutta Jumala rakastaa meitä.
Rakkauden ja raittiuden hengessä tiedämme, mitä teemme, -
vaikka saatana kuinka pelottelisi.
Palataan psalmiin 27: -
"Herra on minun valkeuteni ja autuuteni: ketä minä pelkään!
Herra on minun elämäni turva: ketä minä vapisen!
Kun pahat käyvät minun kimppuuni, syömään minun lihaani, -
niin he, minun ahdistajani ja vihamieheni, kompastuvat ja kaatuvat.
Vaikka sotajoukko asettuisi minua vastaan, ei minun sydämeni pelkäisi; -
vaikka sota nousisi minua vastaan, siinäkin minä olisin turvassa.
Yhtä minä rukoilen Herralta, sitä minä pyydän: -
että saisin asua Herran huoneessa kaiken elinaikani, -
katsella Herran suloisuutta ja tutkistella hänen temppelissänsä.
Sillä hän kätkee minut majaansa pahana päivänä, -
hän suojaa minua telttansa suojassa, korottaa minut kalliolle.
Niin kohoaa nyt minun pääni vihol- listeni yli, jotka minua ympäröivät, -
ja minä uhraan riemu-uhreja hänen majassansa, -
Herralle minä veisaan ja soitan.
Herra, kuule minun ääneni, kun minä huudan, -
armahda minua ja vastaa minulle."
Kun kuulette jotain pelottavaa, mikä on ensireaktionne?
Sen pitäisi olla tällainen.
Tässä opetetaan tarkalleen, miten toimia: -
julistaa Jumalan Sanaa voiman hengessä.
Julistakaa, ettette pelkää, vaikka teitä peloteltaisiin.
Se on ensimmäinen asia. Toinen on rakkauden henki: -
"Kuule, Herra, sinä rakastat minua, ja minä rakastan sinua.
Meillä on liitto. Kuule Herra! Tiedän, että rakastat minua."
Katsotaan, mitä hän sanoo.
Ps. 27:8: "Minun sydämeni vetoaa sinun omaan sanaasi: -
'Etsikää minun kasvojani'. Herra, minä etsin sinun kasvojasi.
Älä kätke minulta kasvojasi, älä työnnä vihassa pois palvelijaasi.
Sinä olet minun apuni, älä minua jätä, -
älä minua hylkää, pelastukseni Jumala.
Vaikka minun isäni ja äitini minut hyljätkööt, niin Herra minut korjaa.
Neuvo, Herra, minulle tiesi ja johdata minua tasaista polkua..."
Hän pyytää, että Isä auttaisi häntä vaeltamaan -
määräystensä ja käskyjensä mukaan.
"Isä, auta minua elämään armossa ja totuudessa."
Se on raittiuden henki, terveen harkinnan henki.
"Neuvo, Herra, minulle tiesi ja johdata minua tasaista polkua -
minun vihamiesteni tähden."
Ps. 27:12: Älä anna minua alttiiksi ahdistajaini vimmalle, -
sillä väärät todistajat nousevat minua vastaan ja puuskuvat väkivaltaa.
Mutta minä totisesti uskon näkeväni Herran hyvyyden elävien maassa.
Odota Herraa. Ole luja, ja vahva olkoon sinun sydämesi.
Odota Herraa."
Mitä ikinä tapahtuukin, meidän täytyy muistaa, -
että Herra on vierellämme.
Hän on puolellamme, ja Hän rakastaa meitä.
Hän on antanut meille voiman, rakkauden ja raittiuden hengen.
Hän on antanut meille kaiken, mitä tarvitsemme.
Älkää siis yhtään pelätkö mitään puheita tai ongelmia.
Joskus pelosta vapautuminen on kuitenkin pitkä prosessi.
Joskus siihen tarvitaan toisten esirukousta, tukea ja apua.
En tiedä, onko kuulijoiden joukossa nyt sellaisia, -
mutta rukoilemme yhdessä, ja Jumala tekee ihmeitä.
Avataan Roomalaiskirjeen luku 8.
Se on mielenkiintoinen luku.
Roomalaiskirje on uskon ja elämänohjeiden kirja, -
mutta myös teologinen kirja.
Katsotaan, mitä Paavali sanoo Rooman uskoville.
Se on hyvä opetus meillekin -
voiman, rakkauden ja raittiuden hengestä.
Room. 8:37: "Mutta näissä kaikissa me saamme jalon voiton -
hänen kauttansa, joka meitä on rakastanut."
Siis kaikissa vaikeuksissa voitamme hänen kauttaan, joka meitä rakastaa.
Emmekä saamme vain voittoa, vaan riemuvoiton.
Room. 8:38: "Sillä minä olen varma siitä..."
Daavid "luotti", mutta Paavali oli "varma".
"...ettei kuolema eikä elämä, ei enkelit eikä henkivallat, -
ei nykyiset eikä tulevaiset, ei voimat, ei korkeus eikä syvyys, -
eikä mikään muu luotu voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme."
Miten vahvoja sanoja! Mahtavaa!
Mikään ei voi erottaa meitä, ei tässä elämässä, eikä tulevassa, -
Jumalan rakkaudesta, joka on Messiaassa Jeshuassa.
Sellaista elämän pitää olla. Emme saisi elää saatanan pelossa, -
vaan Herran pelossa, johon tarvitaan suhdetta Pyhään Henkeen.
Meidän täytyy avata suhde Isään Pyhän Hengen kautta.
Jeshua sanoi: "Minä olen tie ja totuus ja elämä."
Tie on nyt auki. Esirippu on revennyt ylhäältä alas.
Meidän täytyy vaalia suhdetta Isään, -
eikä siihen tarvita ketään muuta kuin Pyhää Henkeä.
Meidän täytyy ymmärtää se ja uskoa siihen.
Kun vaalimme suhdetta Jumalan Hengen kautta, -
torjumme kaiken sen, mikä ei ole Jumalasta.
Silloin voimme vastustaa pelkoa.
Jos meillä on salaisessa sisimmässä suhde Jumalaan, -
ja keskustelemme Jumalan kanssa, meillä on oikeastaan kaikki.
Olemme täynnä Isän rakkautta ja toivoa.
Olemme täynnä uskoa elävään Jumalaan.
Sillä ei ole väliä, mitä muut sanovat.
Selviämme kaikesta Jumalan rakkauden avulla.
Se vapauttaa meidät aina. Se antaa meille voiton ja voiman.
Katsotaan 2. Kor. 2:14.
Se on mielenkiintoinen kohta.
"Mutta kiitos olkoon Jumalan, -
joka aina kuljettaa meitä voittosaatossa Kristuksessa -
ja meidän kauttamme joka paikassa tuo ilmi hänen tuntemisensa tuoksun!
Sillä me olemme Kristuksen tuoksu Jumalalle -
sekä pelastuvien että kadotukseen joutuvien joukossa: -
näille tosin kuoleman haju kuolemaksi,
mutta noille elämän tuoksu elämäksi. Ja kuka on tällaiseen kelvollinen?
Sillä me emme ole niinkuin nuo monet, -
jotka myyskentelevät Jumalan sanaa; -
vaan puhtaasta mielestä, niinkuin Jumalan vaikutuksesta, -
Jumalan edessä, me Kristuksessa puhumme."
Jumala antaa voiton. Mikä se on?
Se on usko. Olemme voittaneet maailman.
Sota ei ole lihaa ja verta vastaan.
Olemme voittaneet saatanan valtakunnan, -
joka yrittää hallita maailmaa valheen ja pelon kautta.
Voitamme sen, koska meillä on suhde Jumalaan.
Meillä on taivaan valtakunta.
Vaikka olemme maailmassa, emme ole maailmasta.
Olemme Messiaan lähettiläitä.
Tiedämme, mistä tulemme ja miksi olemme täällä.
Rakastamme ihmisiä, mutta vastustamme saatanan töitä.
Murramme ne Hänen avullaan, joka rakastaa meitä, -
Jeshua Messiaan avulla ja Pyhän Hengen voimalla.
Tunnen, että Pyhä Henki haluaa nyt vapauttaa, parantaa -
ja täyttää voiman, rakkauden ja raittiuden hengellä.
Ehkä katsotte tätä suorana lähetyksenä, -
tai kotonanne television tai Internetin kautta.
Haluan siunata teitä, missä olettekin, Suomessa, Israelissa tai muualla.
Siunaan teitä Jeshuan nimessä.
Tulkoon voiman, rakkauden ja raittiuden henki teille tänään.
Tulkoon voitelu, joka murtaa kaikki ikeet Jeshuan nimessä.
Rukoilemme pian, mutta ensin vielä yksi asia.
Ilman suhdetta Jumalaan olemme aina hämmennyksissä, -
ja saatana voi aina valehdella meille ja pelotella meitä.
Suhde Jumalaan antaa meille voiman, rakkauden ja raittiuden.
Ennen kaikkea julista ahdingossa Jumalan Sanaa, ettet pelkää.
Julista: "En pelkää, sillä minulla on Herran pelko."
"Minulla on Jumalan rakkaus."
Julista sitä! Sano, että luotat Jumalaan.
Ala sitten etsiä Jumalan kasvoja. Huuda Herran puoleen.
Hän on käskenyt huutamaan Hänen puoleensa.
Ala vaalia rakkaudellista suhdetta hänen kanssaan.
Kerro, miten paljon rakastat Häntä. Sano, että haluat kuulla Häntä.
Sitten kolmas asia, joka sekin on tärkeä.
Jos emme ymmärrä sitä, niin kuka ymmärtää?
Kolmas asia on valppaus.
Meidän täytyy toimia harkiten, eikä umpimähkään.
Etsikää viisauden ja ilmestyksen Henkeä.
Ja mikä tärkeintä: pyytäkää Isältä Herran pelkoa.
Älkääkä pelätkö. Rukoillaan nyt seisten.
Tekin, jotka katsotte tätä ohjelmaa, nouskaa seisomaan, -
tai istukaa, jos ette voi seistä.
Rukoillaan yhdessä samassa Hengessä.
Isä, joka olet taivaassa, kiitän sinua siitä, että sain puhua Sanaasi.
Uskon, että teet ihmeitä ja seisot Sanasi takana.
Sinä lähetät Sanasi ja parannat.
"Sinun lupauksesi on suuri yli kaiken, mitä sinun nimesi ilmoittaa."
Perustit Sanasi taivaassa, ja uskollisuutesi kestää iäti.
Isä, lähetit Sanasi, eikä se tyhjänä palaja.
Se tekee sen, minkä halusit.
Lähetän Sanasi kaikkien elämään Jeshua Messiaan nimessä.
Otan auktoriteetin ja karkotan pelon henget Jeshuan nimessä!
Julistan elävän Jumalan rakkautta -
Pyhän Hengen tulta, -
voiman, rakkauden ja raittiuden henkeä.
Rukoilen ihmeitä ja parantumisia Jeshuan nimessä.
Paranna, Herra! Sinä olet parantava Jumala.
Paranna meidät ja siunaa meitä Jeshuan nimessä, -
kaikkia meitä täällä ja kaikkia katsojia.
Paranna, siunaa ja täytä Isän, Pojan ja Pyhän Hengen nimeen.
Nostakaa kätenne Jumalalle!
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan.
Jeshuan nimessä.
Herran Jeshuan armo, Isä Jumalan rakkaus, -
ja Pyhän Hengen osallisuus olkoon kanssamme.
Ja seurakunta vastaa: aamen! Siunatkoon Jumala teitä!
Kiitos teille katsojille mukanaolostanne!
Uskon, että Jumala siunasi teitä tämän kautta.
Kirjoittakaa meille palautetta. Jumala siunatkoon teitä!
Suomennos: Hannele Tainio